open-index/open-wikipedia-markdown huggingface dataset:
ไทยลีก 3 ฤดูกาล 2566–67

**ไทยลีก 3 ฤดูกาล 2566–67** หรือ **ปุ๋ยรุ่งอรุณ ลีก ฤดูกาล 2566–67** ตามชื่อผู้สนับสนุนคือ ปุ๋ยรุ่งอรุณ เป็นการแข่งขันฟุตบอลไทยลีก 3 ฤดูกาลที่ 7 ซึ่งเป็นการแข่งขันฟุตบอลในระดับที่ 3 ตามระบบฟุตบอลลีกของไทย โดยแบ่งตามพื้นที่ภูมิภาค จำนวนทั้งหมด 72 สโมสร

## สโมสร
### ภาคเหนือ

### ภาคตะวันออกเฉียงเหนือ

### ภาคตะวันออก

### ภาคตะวันตก

### ภาคใต้

### กรุงเทพและปริมณฑล

## รอบระดับประเทศ

สโมสรชนะเลิศและรองชนะเลิศของแต่ละโซน จะเข้ามาแข่งขันรอบระดับประเทศโดยจะทำการแบ่งโซนแข่งขัน ออกเป็นสองกลุ่ม คือ โซนบน (โซนภาคเหนือ, ภาคตะวันออกเฉียงเหนือ และภาคตะวันออก) และโซนล่าง (โซนภาคตะวันตก, กรุงเทพมหานครและปริมณฑล และภาคใต้) โดยแข่งแบบพบกันหมด สองสโมสรที่จบตำแหน่งชนะเลิศของแต่ละกลุ่ม และได้สิทธิ์เลื่อนชั้นสู่ไทยลีก 2 โดยอัตโนมัติ และจะได้สิทธิ์แข่งขันชิงชนะเลิศระดับประเทศ ส่วนสโมสรที่จบอันดับสองของแต่ละสาย จะต้องมาเล่นนัดชิงอันดับสาม เพื่อหาสโมสรที่เลื่อนชั้นไปทำการแข่งขันในไทยลีก 2 เช่นกัน

### รอบแชมเปี้ยนส์ลีก
:**โซนบน**

:**โซนล่าง**

### รอบระดับประเทศ
:**รอบชิงอันดับที่สาม**


|}

:**รอบชิงชนะเลิศ**


|}

## อ้างอิง

2566–67
หมวดหมู่:ฟุตบอลไทยในปี พ.ศ. 2566
หมวดหมู่:ฟุตบอลไทยในปี พ.ศ. 2567
เบาม์คูเคิน

thumb|250x250px| เบาม์คูเคินที่เยอรมนี
**เบาม์คูเคิน** (, , ) เป็นเค้กแบบเยอรมันที่มีรูตรงกลางและหน้าตัดที่เป็นวงกลมซ้อนกันคล้ายวงปีของต้นไม้ เป็นที่แพร่หลายในญี่ปุ่น

ชื่อเบาม์คูเคินมาจากคำว่า "เบาม์" (Baum, ) ที่แปลว่า "ต้นไม้" และ "คูเคิน" (Kuchen, ) ที่แปลว่า "เค้ก"

## ภาพรวม
ที่ญี่ปุ่น ขนมชนิดนี้เป็นที่รู้จักกันตั้งแต่ช่วงยุคไทโชหรือยุคโชวะตอนต้น และสำหรับคนญี่ปุ่นแล้วขนมชนิดนี้ถือเป็นหนึ่งในขนมที่เป็นสัญลักษณ์ของประเทศเยอรมนี แต่ก็กลับไม่ได้แพร่หลายในเยอรมนีมากเท่ากับในญี่ปุ่น และตามคำบอกเล่าของสถานทูตเยอรมันประจำประเทศญี่ปุ่น เจ้าหน้าที่หลายคนเพิ่งได้มีโอกาสกินเบาม์คูเคินเป็นครั้งแรกหลังจากได้รับมอบหมายให้มาประจำอยู่ที่ญี่ปุ่น

เนื่องจากมีรูปร่างคล้ายวงปีของต้นไม้ เบาม์คูเคินจึงเป็นขนมที่นิยมให้เป็นของขวัญในญี่ปุ่น มักใช้เป็นของขวัญสำหรับงานแต่งงานหรืองานเฉลิมฉลองต่าง ๆ 

แม้ว่าจะเป็นที่รู้จักกันดีในฐานะขนมหวาน แต่ก็มักไม่ได้มีขายตามร้านขายขนมหวานทั่วไป เนื่องจากวิธีการผลิตแบบดั้งเดิมนั้นพิเศษมากและต้องใช้อุปกรณ์และทักษะเฉพาะด้าน

## ภาพ

Spettekaka Trdelník Prügelkrapfen Baumstriezel Kürtőskalács Raguolis Baumkuchen Kürtősfánk.jpg|เบาม์คูเคินแบบต่าง ๆ
ALDI-Baumkuchen 0002.jpg|เบาม์คูเคินที่เคลือบด้วยช็อกโกแลต
Baumkuchen_BMK.jpg|พ่อครัวกำลังเคลือบช็อกโกแลตให้เบาม์คูเคินที่เพิ่งอบเสร็จ
Sekacz.jpg|ชาโกติส (šakotis) ขนมของลิทัวเนีย/โปแลนด์ ที่คล้ายเบาม์คูเคิน
Pruegeltorte.JPG|พรือเกิลทอร์เทอ (Prügeltorte) เบาม์คูเคินแบบออสเตรีย
Baumkuchenspitzen.JPG|เบาม์คูเคินชปิทเซิน


## อ้างอิง

หมวดหมู่:คำและวลีภาษาเยอรมัน
สามนิสิต

"**สามนิสิต**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกใน*[[นิตยสารสแตรนด์]]*ในสหราชอาณาจักรในเดือนมิถุนายน ค.ศ. 1904 และตีพิมพ์ในนิตยสาร*[[คอลเลียร์]]*ในสหรัฐอเมริกาเมื่อวันที่ 24 กันยายน ค.ศ. 1904 เป็นเรื่องสั้นลำดับที่ 9 จากทั้งหมด 13 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด คืนชีพ|เรื่องสั้นเชอร์ล็อก โฮมส์ ชุด คืนชีพ]]* ในปี ค.ศ. 1905

## ประวัติการตีพิมพ์
"สามนิสิต" ตีพิมพ์ครั้งแรกในสหราชอาณาจักรใน*[[นิตยสารสแตรนด์]]*ในเดือนมิถุนายน ค.ศ. 1904 และตีพิมพ์ในสหรัฐอเมริกาในนิตยสาร*[[คอลเลียร์]]*เมื่อวันที่ 24 กันยายน ค.ศ. 1904  ใน*นิตยสารสแตรนด์*มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ต ในนิตยสาร*คอลเลียร์*มีภาพวาดประกอบ 9 ภาพวาดโดยเฟรดเดอริก ดอร์ สตีล  เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด คืนชีพ|เรื่องสั้นเชอร์ล็อก โฮมส์ ชุด คืนชีพ]]* ซึ่งตีพิมพ์ในสหรัฐอเมริกาในเดือนกุมภาพันธ์ ค.ศ. 1905 และในสหราชอาณาจักรในเดือนมีนาคม ค.ศ. 1905

## อ้างอิงและบรรณานุกรม
;อ้างอิง

;บรรณานุกรม
* 
* 
* 

## แหล่งข้อมูลอื่น
*
*
*
*  (รวมถึงเรื่อง "สามนิสิต")

หมวดหมู่:เรื่องสั้นเชอร์ล็อก โฮมส์
โจโจ้ ล่าข้ามศตวรรษ: เครซี่ ไดอมอนด์ ด้วยรักและใจสลาย

***โจโจ้ ล่าข้ามศตวรรษ: เครซี่ ไดอมอนด์ ด้วยรักและใจสลาย*** () เป็นซีรีส์มังงะญี่ปุ่น แต่งเรื่องโดยโคเฮ คาโดโนะ และวาดภาพโดยทาซูกุ คาราซูมะ เป็นภาคแยกจากซีรีส์มังงะเรื่อง*[[โจโจ้ ล่าข้ามศตวรรษ]]*ของฮิโรฮิโกะ อารากิ โดยเป็นเรื่องราวที่เกิดขึ้นระว่างภาคสามและภาคสี่ ตีพิมพ์โดยสำนักพิมพ์ชูเอชะในนิตยสารรายเดือน*[[อัลตราจัมป์]]*ตั้งแต่เดือนธันวาคม พ.ศ. 2564 ถึงพฤษภาคม พ.ศ. 2566 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ทั้งหมด 3 เล่ม ซีรีส์มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์ ไลต์โนเวลดัดแปลงเขียนโดยคาโดโนะเช่นกัน วางจำหน่ายในเดือนมิถุนายน พ.ศ. 2566

## อ้างอิง

## แหล่งข้อมูลอื่น
*  

หมวดหมู่:มังงะที่ตีพิมพ์ในปี พ.ศ. 2564
หมวดหมู่:โจโจ้ ล่าข้ามศตวรรษ
หมวดหมู่:หนังสือการ์ตูนภาคแยก
หมวดหมู่:การ์ตูนญี่ปุ่นแนวเซเน็ง
หมวดหมู่:มังงะของสำนักพิมพ์ชูเอชะ
ทางรถไฟเชื่อมท่าอากาศยานพนมเปญ

**ทางรถไฟเชื่อมท่าอากาศยานพนมเปญ** เป็นทางรถไฟรูปแบบไป-กลับสายหนึ่งในประเทศกัมพูชา ที่เชื่อมการเดินทางระหว่างท่าอากาศยานนานาชาติพนมเปญเข้ากับใจกลางกรุงพนมเปญ ซึ่งห่างออกไป 9.6 กิโลเมตร เพื่อแก้ปัญหาการจราจรที่คับคั่งของเมืองหลวง ช่วยย่นระยะเวลาการเดินทางให้เร็วยิ่งขึ้น และมีค่าโดยสารราคาถูก โดยเปิดการเดินรถครั้งแรกเมื่อวันที่ 10 เมษายน พ.ศ. 2561 แต่การเดินทางด้วยรถไฟสายนี้กลับสิ้นความนิยมลงอย่างรวดเร็ว เพราะไม่มีสถานีรายทาง ระยะเวลารอรถไฟและระยะเวลาการเดินทางบนรถไฟก็แทบไม่แตกต่างออกไปจากการเดินทางด้วยรถยนต์ส่วนบุคคลหรือตุ๊ก ๆ กระทั่ง พ.ศ. 2563 ทางการกัมพูชาได้ยกเลิกการเดินรถและยกเลิกทางรถไฟเส้นนี้ไปอย่างถาวร

## ประวัติ
ทางรถไฟเชื่อมท่าอากาศยานพนมเปญ ถูกสร้างขึ้นภายใต้โครงการบูรณะทางรถไฟที่เสียหาย มีการสร้างรางรถไฟเป็นทางแยกออกจากทางรถไฟสายเหนือและสายใต้ อันเป็นทางรถไฟสายหลักจากสถานีรถไฟพนมเปญซึ่งมีระยะทาง 8 กิโลเมตร มุ่งตรงไปยังท่าอากาศยานนานาชาติพนมเปญ มีระยะทางอีก 1.6 กิโลเมตร โดยใช้วัสดุอุปกรณ์นำเข้าจากประเทศจีน เปิดให้เปิดการเดินรถเมื่อวันที่ 10 เมษายน พ.ศ. 2561 โดยให้เหตุผลว่า เพื่อลดการจราจรที่คับคั่ง ลดอุบัติเหตุบนท้องถนน มีราคาถูก (ราว 80 บาท) รวมทั้งสะดวกต่อการกำหนดเวลาไป-กลับระหว่างท่าอากาศยานกับใจกลางกรุงได้ดี ทางการกัมพูชาให้บริการฟรีตั้งแต่วันที่ 10 เมษายน ถึง 31 กรกฎาคม พ.ศ. 2561

เบื้องต้นใช้หัวรถจักรดีเซลทำขบวนโดยมีตู้โดยสารพ่วงหนึ่งตู้ให้บริการเดินรถไปพลาง เพราะรถไฟกัมพูชาได้สั่งซื้อหัวรถจักรจากประเทศเม็กซิโก ราคาคันละ 1 ล้านบาท จำนวนสามคัน และได้รับมอบใน พ.ศ. 2562 คันหนึ่งใช้สำหรับเดินรถไปท่าอากาศยานแทนหัวรถจักรดีเซลที่มีอยู่เดิม อย่างไรก็ตามการมีอยู่ของทางรถไฟสายนี้ก็มีทั้งผลดีและผลเสีย ผลดีคือสะดวกต่อการเดินทาง แต่ผลเสียคือ มีเสียงดังสั่นสะเทือนบ้านเรือนและชุมชนสร้างความเดือดร้อนรำคาญ รวมทั้งเกิดอุบัติเหตุบนท้องถนน เพราะทางรถไฟสายนี้ตัดผ่ากลางถนนเส้นหนึ่งที่มุ่งไปถนนสหพันธ์รุสเซีย บางครั้งรถจักรก็ไปเกี่ยวเข้ากับรถจักรยานยนต์ที่สัญจรไปมาจนเกิดอุบัติเหตุ

20 พฤศจิกายน พ.ศ. 2562 สำนักข่าววีโอเอ ภาษาเขมร รายงานว่า รถไฟสายนี้กำลังประสบปัญหาขาดทุน บางครั้งก็เดินรถโดยที่ไม่มีผู้โดยสารมาใช้บริการเลย ต่อมาวันที่ 9 กรกฎาคม พ.ศ. 2563 *ขแมร์ไทมส์* รายงานว่าซุน จันทล รัฐมนตรีว่าการกระทรวงคมนาคม มีมติให้หยุดให้บริการเดินรถไปกลับท่าอากาศยานพนมเปญเพราะไม่มีผู้โดยสาร รวมทั้งปัญหาด้านความปลอดภัยบนท้องถนน กระทั่งวันที่ 8 ธันวาคม พ.ศ. 2563 ลี โบริน รัฐมนตรีช่วยว่าการกระทรวงโยธาธิการและการขนส่ง ให้หยุดการเดินรถไฟเชื่อมท่าอากาศยานพนมเปญออกไปโดยอ้างว่าจนกว่าการระบาดทั่วของโควิด-19 จะคลี่คลาย

## การเดินรถ
บนหัวรถจักรสามารถบรรจุผู้โดยสารได้เที่ยวละ 100 คน ประกอบด้วยที่นั่ง 56 ที่นั่ง และยืน 44 คน รถไฟทำความเร็วได้เพียง 25 กิโลเมตรต่อชั่วโมง เพราะวิ่งผ่านเขตชุมชน ใช้เวลาเวลาเดินทางประมาณ 22-30 นาที แต่มีข้อเสียคือไม่มีสถานีรายทาง

## อ้างอิง

หมวดหมู่:เส้นทางรถไฟในประเทศกัมพูชา
หมวดหมู่:โครงสร้างพื้นฐานด้านการขนส่งในพนมเปญ
หมวดหมู่:สิ้นสุดในประเทศกัมพูชาในปี พ.ศ. 2563
เคิร์ต สมิท

**เคิร์ต สมิธ** (; 24 มิถุนายน ค.ศ. 1961) เป็นนักร้อง นักแต่งเพลง นักดนตรี และนักโปรดิวเซอร์เพลงชาวบริติช และรู้จักในนามผู้ก่อตั้งวงเทียส์ฟอร์เฟียส์กับเพื่อนของเขาโรแลนด์ ออร์ซาบาล เขาได้ร้องในหลายเพลง เช่น Mad World, Pale Shelter, Change, The Way You Are, Everybody Wants to Rule the World และ Advice for the Young at Heart หลังจากเขาออกจากเทียส์ฟอร์เฟียส์เขาก็ไปเป็นนักร้องเดี่ยวและปล่อยเพลง Soul on Board ในปี ค.ศ. 1993 ปล่อย 5 อัลบั้มและ 1 อีพี และเขาก็กลับเข้าเทียส์ฟอร์เฟียส์ในปี ค.ศ. 2000

## ประวัติ

### ช่วงชีวิตแรก
เขาเกิดในนครบาธ, มณฑลซัมเมอร์เซตที่สหราชอาณาจักร เขาเข้าเรียนที่ โรงเรียนบีเช็นคลิฟฟ์

## ก่อตั้งวงดนตรี

### Graduate
เขาจบการศึกษาและก็ได้พบกับเพื่อนของเขาในมหาวิทยาลัย โรแลนด์ ออร์ซาบาล เขาก่อตั้งวงของเขาตอนวัยรุ่น ชื่อว่า Graduate และก็อีกวงที่ชื่อว่า Neon

### เทียส์ฟอร์เฟียส์
หลังจากที่เขาล่มเลิกวงนั้นไปแล้ว เขาก็ไปก่อตั้งวงเทียส์ฟอร์เฟียส์ในปี ค.ศ. 1981 สมิธเป็นคนเล่นกีตาร์เบสและเป็นนักร้องนำร่วม อัลบั้มแรกคือ The Hurting (เป็นอัลบั้มที่เป็นอันดับหนึ่งในอเมริกา) อัลบั้มที่สองคือ Songs from the Big Chair อัลบั้มที่สามและสี่คือ The Seeds of Love และ Elemental อัลบั้มที่ห้าและหกคือ Elemental และ Raoul and the Kings of Spain อัลบั้มที่เจ็ดและแปดคือ Everybody Loves a Happy Ending และ The Tipping Point

## อ้างอิง


หมวดหมู่:โปรดิวเซอร์เพลงชาวอังกฤษ
หมวดหมู่:นักดนตรีชาวอังกฤษ
หมวดหมู่:นักร้องอังกฤษ
การเลือกตั้งสมาชิกสภาผู้แทนราษฎรดอมินีกาเป็นการทั่วไป พ.ศ. 2565

**การเลือกตั้งสมาชิกสภาผู้แทนราษฎรดอมินีกาเป็นการทั่วไป พ.ศ. 2565** () เป็นการเลือกตั้งทั่วไปในประเทศดอมินีกา เมื่อวันที่ 6 ธันวาคม พ.ศ. 2565 โดยวันที่ 6 พฤศจิกายน พ.ศ. 2565 (สามวันหลังจากวันประกาศอิสรภาพ) นายกรัฐมนตรี รูสเวลต์ สเกอร์ริต เรียกร้องให้มีการเลือกตั้งอย่างรวดเร็ว "เพื่อให้แน่ใจว่ารัฐบาลของเขาจะได้รับการต่ออายุอย่างต่อเนื่อง" วันเสนอชื่อจะเป็นวันที่ 18 พฤศจิกายน และเลือกตั้งในวันที่ 6 ธันวาคม พรรคแรงงานดอมินีกา (DLP) ซึ่งเป็นพรรครัฐบาลได้ประกาศผู้สมัครเมื่อวันที่ 8 พฤศจิกายน

พรรคฝ่ายค้าน รวมทั้งอดีตสมาชิกพรรคแรงงานรวม (UWP) พรรคเสรีภาพดอมินีกา (DFP) และองค์กรภาคประชาสังคมได้เผยแพร่จดหมายเปิดผนึกเมื่อวันที่ 9 พฤศจิกายน เพื่อประณามการเรียกร้องให้มีการเลือกตั้งของสเกอร์ริต ผู้สังเกตการณ์ภายนอกรวมถึง OAS สำนักเลขาธิการเครือจักรภพ Caricom และศาลยุติธรรมแคริบเบียน ได้ให้คำแนะนำสำหรับการปฏิรูปการเลือกตั้งในดอมินีกาเพื่อบรรเทาความกังวลเกี่ยวกับการฉ้อโกงผู้มีสิทธิเลือกตั้ง ท่ามกลางเหตุผลอื่น ๆ แต่ภายในปี 2565 สเกอร์ริตกลับไม่ได้ทำอะไรเลย ในสถานการณ์นี้ UWP และ DFP ตัดสินใจคว่ำบาตรการเลือกตั้งและเรียกร้องให้ประธานาธิบดีชาลส์ ซาวาริน เรียกประชุมสภาอีกครั้ง ในจดหมายอีกฉบับหนึ่ง มูลนิธิ Nature Island Dominica Civil Liberties Foundation (NIDCLF) ที่ไม่ฝักใฝ่ฝ่ายใดชี้ให้เห็นถึงความผิดปกติในการเลือกตั้งที่ผ่านมาซึ่งเกิดขึ้นเนื่องจากขาดการปฏิรูป

พรรคอายุสามเดือนที่ไม่ได้ลงนามในจดหมายเปิดผนึก Team Unity Dominica (TUD) ประกาศความพร้อมเข้าร่วม DLP และขอการสนับสนุนจากพรรคฝ่ายค้านอื่น ๆ  อเล็กซ์ บรูโน เลขาธิการทั่วไปของ TUD อ้างว่าติดต่อกับผู้แปรพักตร์ที่มีศักยภาพจาก DLP ผู้สมัครอิสระรายบุคคลได้ประกาศแผนการลงสมัครรับเลือกตั้งเช่นกัน

ปีเตอร์ วิคแฮม นักรัฐศาสตร์ชี้ว่าการเรียกร้องให้มีการเลือกตั้งเกิดขึ้นไม่นานหลังจากที่หัวหน้าพรรค UWP ลาออก เพื่อที่สเกอร์ริตจะได้หลีกเลี่ยงการแข่งขันจากหัวหน้าฝ่ายค้านคนใหม่

## ระบบเลือกตั้ง
สมาชิกสภาผู้แทนราษฎรที่ได้รับการเลือกตั้ง 21 คนได้รับเลือกจากการเลือกตั้งแบบสมาชิกเดียวภายใต้การลงคะแนนเสียงก่อนหลัง สมาชิกอีกเก้าคนได้รับเลือกจากสภาหลังจากประชุมหรือแต่งตั้งโดยประธานาธิบดี (5 คนตามคำแนะนำของนายกรัฐมนตรี และ 4 คนตามคำแนะนำของหัวหน้าฝ่ายค้าน) ให้เป็นสมาชิกวุฒิสภา จากนั้นประธานาธิบดีจะถูกเลือกโดยสภาและประธานาธิบดีแต่งตั้งนายกรัฐมนตรี

## ผู้สมัคร
ผู้สมัครได้รับการเสนอชื่อ 45 คน โดย 19 คนเป็นผู้สมัครอิสระ สมาชิก DLP ที่ดำรงตำแหน่ง 10 คนไม่ได้รับการเสนอชื่อสำหรับวาระใหม่

ใน 6 เขตเลือกตั้ง ผู้ท้าชิงจากพรรค DLP เป็นผู้สมัครคนเดียวที่ชนะโดยปริยาย นายกรัฐมนตรีสเกอร์ริต และรัฐมนตรีว่าการกระทรวงสาธารณสุขเออร์วิง แมคอินไทร์ ได้รับเลือกอีกครั้งในลักษณะนี้  และ 4 คนที่เหลือเป็นผู้ได้รับการเสนอชื่อใหม่

## การสังเกตุการณ์
สำนักเลขาธิการเครือจักรภพ องค์การรัฐอเมริกัน (OAS) ชุมชนแคริบเบียน (CARICOM) และสภาผู้เชี่ยวชาญด้านการเลือกตั้งในละตินอเมริกา (LACEE) ได้ส่งผู้สังเกตการณ์การเลือกตั้งร่วมกับเครือจักรภพแห่งชาติโดยสรุปว่า "วันเลือกตั้งและบรรยากาศก่อนการเลือกตั้งเป็นไปอย่างสงบสุข และผู้มีสิทธิเลือกตั้งมีอิสระที่จะใช้สิทธิ์ของตนได้ ผลที่ได้คือเจตจำนงร่วมกันของผู้ลงคะแนน พวกเขายังชมเชยสำนักงานการเลือกตั้งและเจ้าหน้าที่ในการปฏิบัติงานในระหว่างกระบวนการเลือกตั้ง" ไม่ใช่ ระบุว่า "แม้ว่าจะสอดคล้องกับรัฐธรรมนูญทั้งหมด แต่การประกาศการเลือกตั้งอย่างรวดเร็วในวันที่ 6 พฤศจิกายนได้สร้างความท้าทายให้กับผู้มีส่วนได้ส่วนเสียบางส่วน"

## อ้างอิง


2565
ประธานสภาผู้แทนราษฎรดอมินีกา

**ประธานสภาผู้แทนราษฎรดอมินีกา** () หรือเรียกอย่างเป็นทางการว่า **ประธานสภาผู้แทนราษฎรแห่งเครือรัฐดอมินีกา** มีหน้าที่รับผิดชอบในการจัดการและบริหารงานทั่วไปของสภาผู้แทนราษฎรดอมินีกา โดยดูแลให้มีการปฏิบัติตามระเบียบปฏิบัติ ประธานสภาได้รับเลือกจากสภาในการประชุมครั้งแรกหลังการเลือกตั้งทั่วไป

สมาชิกสภาที่ได้รับเลือกให้เป็นประธานสามารถลงคะแนนเสียงเพื่อชี้ขาด หากบุคคลภายนอกสมาชิกสภาได้รับเลือกให้เป็นประธาน พวกเขาจะกลายเป็นสมาชิก แต่ไม่สามารถลงคะแนนเสียงได้

ผู้ดำรงตำแหน่งคนปัจจุบัน คือ โจเซฟ ไอแซก ซึ่งดำรงตำแหน่งตั้งแต่วันที่ 10 กุมภาพันธ์ ค.ศ.  2020

## อ้างอิง


หมวดหมู่:สภาผู้แทนราษฎรดอมินีกา
เทศบาลตำบลหนองบัว (จังหวัดจันทบุรี)

**หนองบัว** เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่ทั้งหมดของหมู่ที่ 3–7 ตำบลหนองบัว ในอำเภอเมืองจันทบุรี จังหวัดจันทบุรี เดิมมีฐานะเป็นสุขาภิบาลหนองบัวที่ตั้งขึ้นในวันที่ 3 กันยายน พ.ศ. 2506 ได้รับการจัดตั้งเป็นเทศบาลตำบลหนองบัวเมื่อวันที่ 25 พฤษภาคม พ.ศ. 2542  ในปี พ.ศ. 2565 เทศบาลตำบลหนองบัวมีประชากรทั้งหมด 2,212 คน

พื้นที่เทศบาลตำบลอยู่ห่างจากที่ว่าการอำเภอเมืองจันทบุรีและศาลากลางจังหวัดจันทบุรีประมาณ 9.8 กิโลเมตร อยู่ห่างจากกรุงเทพมหานครประมาณ 258 กิโลเมตรตามทางรถยนต์ มีพื้นที่รับผิดชอบทั้งหมด 2.40 ตารางกิโลเมตรหรือคิดเป็น 1,500.1 ไร่ เป็นที่ตั้งของชุมชนตลาดหนองบัว เป็นชุมชนขนาดเล็กตั้งอยู่ในอำเภอเมืองจันทบุรี ในอดีตเป็นย่านการค้าที่มีความสำคัญมากแห่งหนึ่ง ด้วยทำเลที่อยู่ติดคลองและเชื่อมต่อไปถึงทะเลจากคลองขนาดใหญ่เชื่อมต่อไปยังคลองเล็กหลังบ้าน ชาวบ้านจึงไปมาหาสู่หรือค้าขายกันด้วยเรือเป็นหลัก ชาวจีนเป็นคนกลุ่มแรกที่อพยพมาอาศัยอยู่ที่นี่ โดยโล้สำเภาเอาสินค้าจากเมืองจีนมาขาย คนหนองบัวเป็นคนรักสงบ อยู่กันเรียบง่ายแบบพึ่งตัวเองเป็นหลัก ในชุมชนนี้จึงมีทุกอย่าง ทั้งนาข้าว สวนผักที่ชาวบ้านปลูกผักสวนครัวขาย ไร่อ้อย สวนผลไม้ ขณะเดียวกันความที่อยู่ใกล้ทะเล ชาวบ้านส่วนหนึ่งจึงมีอาชีพประมง ขายอาหารทะเล ถนอมอาหาร ชุมชนแห่งนี้จึงอุดมสมบูรณ์ด้วยวัตถุดิบนานาชนิด พรั่งพร้อมด้วยภูมิปัญญามากมาย 

## อ้างอิง

## แหล่งข้อมูลอื่น
* เว็บไซต์เทศบาลตำบลหนองบัว  

หนองบัว
หนองบัว
เกอเบ็กลีเทแพ

**เกอเบ็กลีเทแพ** (; ) คือ แหล่งโบราณคดียุคหินใหม่ในจังหวัดชันลืออูร์ฟา ภูมิภาคอนาโตเลียตะวันออกเฉียงใต้ของประเทศตุรกี มีอายุก่อนยุคเครื่องปั้นดินเผาราวช่วง 9,500 และ 8,000 ปีก่อนคริสตศักราช (ก่อนสโตนเฮนจ์ในอังกฤษราว 6,600 ปี และพีระมิดในอียิปต์ราว 7,100 ปี) สถานที่ประกอบด้วยโครงสร้างทรงกลมขนาดใหญ่จำนวนมากที่รองรับด้วยเสาหินขนาดใหญ่ (Megalith) ซึ่งเก่าแก่ที่สุดในโลกที่พบในปัจจุบัน เสาเหล่านี้หลายต้นได้รับการตกแต่งอย่างหรูหราด้วยรายละเอียดที่เป็นรูปมนุษย์ เสื้อผ้า และรูปนูนของสัตว์ป่า ทำให้นักโบราณคดีได้รับรู้ถึงข้อมูลเชิงลึกที่หายากเกี่ยวกับศาสนาก่อนยุคประวัติศาสตร์และภาพสัญลักษณ์เฉพาะในยุคนั้น เนินที่มีความสูง 15 ม. (50 ฟุต) ขนาด 8 เฮกตาร์ (20 เอเคอร์) ยังรวมถึงอาคารขนาดเล็ก เหมืองหิน และถังเก็บน้ำที่สกัดด้วยหินจากยุคหินใหม่ ตลอดจนร่องรอยของกิจกรรมบางอย่างจากยุคต่อมา

แหล่งโบราณคดีนี้ค้นพบครั้งแรกในการสำรวจในปี 1963 และได้รับการขึ้นทะเบียนเป็นมรดกโลกโดยองค์การยูเนสโกในปี 2018 โดยตระหนักถึงคุณค่าที่โดดเด่นในระดับสากลในฐานะ "หนึ่งในการแสดงให้เห็นครั้งแรกของสถาปัตยกรรมอนุสาวรีย์ที่มนุษย์สร้างขึ้น" จนถึงปี 2021 แหล่งโบราณคดีแห่งนี้ได้รับการสำรวจเพียงราว 5% ของพื้นที่ทั้งหมด

## อ้างอิง

## แหล่งข้อมูลอื่น
* 
* Goblekli Tepe: A Summary of Past and Recent Results - Lee Clare Oriental Institute lecture 9 March 2020
* Explore Göbekli Tepe in the UNESCO collection on Google Arts and Culture
* Göbekli Tepe, UNESCO World Heritage List
* Tepe Telegrams, blog of the DAI's Göbekli Tepe Research project
* 
* Göbekli Tepe, Platform for Neolithic Radiocarbon Dates (PPND)
* 3D model of the site

หมวดหมู่:เมืองโบราณในประเทศตุรกี
หมวดหมู่:โบราณสถานในประเทศตุรกี
หมวดหมู่:แหล่งมรดกโลกในประเทศตุรกี
หมวดหมู่:แหล่งมรดกโลกทางวัฒนธรรม
หมวดหมู่:ยุคหิน
หมวดหมู่:ศิลปะหิน
สโมสรฟุตบอลวิทยาลัยนครราชสีมา

**สโมสรฟุตบอลวิทยาลัยนครราชสีมา** เป็นสโมสรฟุตบอลกึ่งอาชีพในประเทศไทย ตั้งอยู่ที่อำเภอเมืองนครราชสีมา จังหวัดนครราชสีมา ปัจจุบันแข่งขันอยู่ในระดับไทยลีก อเมเจอร์ ทัวร์นาเมนต์ โซนภาคตะวันออกเฉียงเหนือ

## ประวัติสโมสร

## ผลงานตามฤดูกาลแข่งขัน

## ผู้เล่น
### ผู้เล่นชุดปัจจุบัน

## สถิติ

## อ้างอิง

## แหล่งข้อมูลอื่น
* 

 

วิทยาลัยนครราชสีมา
ซูแปร์เลกา ฤดูกาล 2022–23

**ซูแปร์เลกา ฤดูกาล 2022–23** หรือ **ซูแปร์เลกา เกรเดมบันกา ฤดูกาล 2022–23** ตามชื่อของผู้สนับสนุนหลัก () เป็นการแข่งขันฤดูกาลที่ 78 ของอิตาเลียนวอลเลย์บอลลีก นับตั้งแต่เริ่มจัดการแข่งขันครั้งแรกในปี ค.ศ. 1946 จัดการแข่งขันโดย เลกาปัลลาโวโลเซเรียอา (**) ซึ่งอยู่ภายใต้ดูแลของ สหพันธ์วอลเลย์บอลอิตาลี (FIPAV) โดยเริ่มการแข่งขันในวันที่ 1 ตุลาคม ค.ศ. 2022 และสิ้นสุดในวันที่ 17 พฤษภาคม 2023

โกนัดเรจโจเอมีเลีย ได้รับการเลื่อนชั้นขึ้นมาในซูแปร์เลกา หลังจากคว้าแชมป์เซเรียอา 2 ฤดูกาล 2022–23 แต่เนื่องจากสนามเหย้าของสโมสรไม่ผ่านมาตรฐานของซูแปร์เลกา ดังนั้น เอมมา วิลลัส เอาเบย์ ซีเอนา จึงได้รับการเลื่อนชั้นแทน

อีตัส เตรนตีโน คว้าแชมป์สมัยที่ห้า หลังจากเอาชนะกูชีเน ลูเบ ชีวีตาโนวา 3–2 เกม และมาเตย์ คาซีย์สกี ได้รับการเสนอชื่อให้เป็นผู้เล่นทรงคุณค่าในนัดชิงชนะเลิศ

## รูปแบบการแข่งขัน
ในฤดูกาลนี้มีทีมร่วมแข่งขัน 12 ทีม ซึ่งแบ่งออกเป็นสองรอบ คือ ฤดูกาลปกติ และรอบเพลย์ออฟ โดยแต่ละทีมจะต้องแข่งขันทั้งหมด 22 นัด ในระบบพบกันหมดแบบเหย้าและเยือน เมื่อจบฤดูกาลปกติ 8 อันดับแรกของฤดูกาลปกติจะผ่านเข้าสู่รอบเพลย์ออฟ และทีมที่อยู่อันดับสุดท้ายของตารางจะต้องตกชั้นสู่เซเรียอา 2 ในฤดูกาลหน้า

8 อันดับแรกของฤดูกาลปกติจะผ่านเข้าสู่รอบก่อนรองชนะเลิศโดยจะจับคู่ตามลำดับ (อันดับ 1 พบกับ 8, 2 พบกับ 7, 3 พบกับ 6 และ 4 พบกับ 5) รอบก่อนรองชนะเลิศจะต้องแข่งขันในระบบ 2 ใน 3 นัด ส่วนรอบรองชนะเลิศและนัดชิงชนะเลิศจะต้องแข่งขันในระบบ 3 ใน 5 นัด ทีมที่มีอันดับดีกว่าจะได้เปรียบในการแข่งขันในสนามเหย้า และสนามเหย้าจะถูกเปลี่ยนหลังการแข่งขันทุกครั้ง เมื่อจบฤดูกาล 3 อันดับแรกของตารางอันดับการแข่งขันรอบสุดท้าย (รวมผลการแข่งขันของฤดูกาลปกติ) จะได้ผ่านเข้าไปเล่นในซีอีวีแชมเปียนส์ลีก ฤดูกาล 2023–24 และทีมอันดับ 4 จะได้สิทธิเข้าไปเล่นในซีอีวีคัพ ฤดูกาล 2023–24 

ส่วนทีมอันดับที่ 9–11 จะต้องแข่งขันรอบแรกเพลย์ออฟอันดับที่ 5 แบบเหย้าและเยือน ทีมที่แพ้ในรอบก่อนรองชนะเลิศและทีมที่ชนะรอบแรกเพลย์ออฟอันดับที่ 5 จะต้องแข่งขันกันแบบพบกันหมด โดย 4 อันดับแรก จะผ่านเข้ารอบรองชนะเลิศ รอบรองชนะเลิศและรอบชิงชนะเลิศจะแข่งขันแบบแพ้คัดออก ผู้ชนะในรอบเพลย์ออฟอันดับที่ 5 จะได้สิทธิ์เข้าร่วมการแข่งขันซีอีวีแชลเลนจ์คัพ ฤดูกาล 2023–24

## ฤดูกาลปกติ
### ตารางคะแนน

|}

### ตารางผลการแข่งขัน



## รอบเพลย์ออฟ
### สายการแข่งขัน



### รอบก่อนรองชนะเลิศ

;

|}
;

|}
;

|}
;

|}

### รอบรองชนะเลิศ

;

|}
;

|}

### รอบชิงอันดับที่ 3


|}

### รอบชิงชนะเลิศ


|}

## รอบเพลย์ออฟอันดับที่ 5
### รอบแรก

|}

 
 

 
 
|}

### รอบแบ่งกลุ่ม

|}

;นัดที่ 1

|}

;นัดที่ 2

 
|}

;นัดที่ 3

 
|}

;นัดที่ 4

 
|}

;นัดที่ 5

 
|}

### รอบชิงอันดับที่ 5
#### สายการแข่งขัน

#### รอบรองชนะเลิศ


|}

#### รอบชิงอันดับที่ 5

|}

## อันดับการแข่งขัน

## อ้างอิง

## แหล่งข้อมูลอื่น
*  
*  

หมวดหมู่:การแข่งขันวอลเลย์บอลชายในประเทศอิตาลี
หมวดหมู่:วอลเลย์บอลในปี พ.ศ. 2565
หมวดหมู่:วอลเลย์บอลในปี พ.ศ. 2566
รถไฟหรูหรา

thumb|ท้ายขบวน ''เซเวนสตาร์อินคีวชู'' ใน ค.ศ. 2018
**รถไฟหรูหรา**  คือ รูปแบบการเดินทางด้วยรถไฟอันสะดวกสบาย มีความเชื่อมโยงเข้ากับประวัติศาสตร์และประเพณี หลายภูมิภาคจัดขบวนรถไฟนี้เพื่อส่งเสริมการท่องเที่ยวในจุดหมายปลายทาง ด้วยเหตุนี้การเดินทางด้วยรถไฟหรูหราจึงเป็นที่นิยมเสียยิ่งกว่าการเดินทางบนอากาศ เพราะสามารถรับชมทัศนียภาพ ภูมิประเทศ สังคม เศรษฐกิจ และสีสันมากมายตลอดการเดินทาง อีกทั้งในขบวนรถยังมีพื้นที่กว้างขวางซึ่งได้รับการตกแต่งอย่างสวยงาม มีบริการร้านอาหาร บาร์ ที่นั่ง ที่นอน และครบครันด้วยห้องน้ำที่สะดวกสบาย

## ประวัติ
ในอดีตการเดินทางไกลด้วยรถไฟ ถือเป็นการเดินทางไม่สะดวกและสร้างความอึดอัดแห่งผู้โดยสารพอสมควร ในขณะนั้นรถไฟยังไม่มีการให้บริการตู้นอนหรือตู้เสบียงคอยอำนวยความสะดวกแก่ผู้โดยสารแต่อย่างใด กระทั่งจอร์จ พูลแมน ได้เปิดตัว *ไพโอเนียร์* (Pioneer) ตู้นอนหรูหราครั้งแรก เมื่อ ค.ศ. 1865 และสองปีถัดมาได้เปิดตัว *รถไฟโรงแรม* โดย *ไพโอเนียร์* ถือเป็นตู้รถไฟตู้แรกที่มีพื้นที่รับประทานอาหารและพื้นที่สำหรับนอน ภายหลังจอร์จ พูลแมนได้ตั้งบริษัทพูลแมนคาร์ (Pullman Car Company) ขึ้น ใน ค.ศ. 1880

รถไฟหรูหราซึ่งเป็นที่รู้จักกันมากที่สุดคือ *[[โอเรียนต์เอกซ์เพรส]]* (Orient Express) ปรากฏในนวนิยายเรื่อง *[[โอเรียนต์ เอ็กซ์เพรส รถไฟด่วนสายมรณะ]]* (Murder on the Orient Express) ของอกาธา คริสตี ซึ่งเคยนำไปทำเป็นภาพยนตร์เรื่อง *[[ฆาตกรรมบนรถด่วนโอเรียนท์เอกซ์เพรส]]* (Murder on the Orient Express) เมื่อ ค.ศ. 2017 แม้โอเรียนต์เอกซ์เพรสยุติให้บริการตั้งแต่ ค.ศ. 2009 แต่รถไฟหรูหรายังคงมีการดำเนินกิจการในหลายประเทศสืบเนื่องถึงปัจจุบัน เช่น *[[เบลมอนด์]]* *[[เซเวนสตาร์อินคีวชู]]* *[[มหาราชาเอกซ์เพรส]]* *[[อีสเทิร์นแอนด์โอเรียนทัลเอ็กซ์เพรส]]* เป็นต้น

## ระเบียงภาพ

ไฟล์:Il était une fois l'Orient Express - Exposition à l'Institut du Monde Arabe (16).jpg|การจำลองส่วนที่นั่งภายใน *โอเรียนต์เอกซเพรส*
ไฟล์:Rovos Rail Deluxe Suite.jpg|alt=Bed, enclosed for privacy|ห้องนอนของ *[[โรโวสเรล]]*
ไฟล์:Super deluxe 'Diamond' room of Palace on wheels luxury train-India.jpg|ห้องนอนของ *[[พาเลซออนวีล]]*
ไฟล์:Mashifu77-7002 Dining space.jpg|alt=Wood-paneled dining car, with comfortable seating|ตู้เสบียงของ *เซเวนสตาร์อินคีวชู*
ไฟล์:The Blue Train.jpg|alt=See caption|ตู้เสบียงของรถไฟ *[[บลูเทรน]]*
ไฟล์:Maharajas' Express - Mayur Mahal, dining (4809207224).jpg|ตู้เสบียงของ *มหาราชาเอกซ์เพรส*
ไฟล์:35028 Clan Line hauling VSOE British Pullman, west of Bath, 2013.JPG|ขบวนรถ *[[เบลมอนด์บริติชพูลแมน]]*
ไฟล์:The Royal CP.jpg|ขบวนรถ *[[รอยัลแคนาเดียนแปซิฟิก]]*
ไฟล์:Orient Express 2.jpg|ขบวนรถ *โอเรียนต์เอ็กซ์เพรส*


## อ้างอิง

หมวดหมู่:รถไฟหรูหรา
หมวดหมู่:ชื่อของขบวนรถไฟโดยสาร
เหตุระเบิดโบโรบูดูร์ พ.ศ. 2528

ในวันที่ 21 มกราคม พ.ศ. 2528 มีการจุดระเบิด 9 ลูกที่วัดโบโรบูดูร์ในอำเภอมาเกอลัง จังหวัดชวากลาง ประเทศอินโดนีเซีย ไม่มีผู้ได้รับบาดเจ็บหรือเสียชีวิต แต่สถูป 9 แห่งที่ส่วนบนของชั้นอรูปธาตุได้รับความเสียหายจากแรงระเบิดอย่างมาก 

## ผู้ก่อเหตุ
ใน ค.ศ. 1991 ฮูเซ็น อาลี อัลฮับชี นักเทศน์มุสลิมตาบอด ถูกตัดสินให้จำคุกตลอดชีวิตจากการเป็นผู้บงการการวางระเบิดหลายครั้งในช่วงกลางคริสต์ทศวรรษ 1980 ซึ่งรวมถึงวัดนี้ด้วย เชื่อกันว่าการโจมตีนี้เป็นการตอบโต้การสังหารหมู่ตันจุงปรียกใน พ.ศ. 2527 ในระหว่างการพิจารณาคดี ฮับชีปฏิเสธที่จะรับผิดชอบต่อการโจมตีดังกล่าว และกล่าวถึงโมฮาเหม็ด จาวัด บุคคลลึกลับว่าเป็นผู้บงการที่แท้จริง ส่วนตัวตนของโมฮาเหม็ด จาวัดนั้น ยังไม่มีใครทราบตัวตนที่แท้จริง จากนั้นในวันที่ 23 มีนาคม พ.ศ. 2542 ฮับชีได้รับการอภัยโทษและปล่อยตัวจากฝ่ายบริหารของประธานาธิบดี บาคารุดดิน ยูซุฟ ฮาบีบี ส่วนสมาชิกกลุ่มหัวรุนแรงฝ่ายขวาสองคนที่วางระเบิดถูกตัดสินให้จำคุก โดยคนหนึ่งจำคุก 20 ปีใน พ.ศ. 2529 และอีกคนตัดสินให้จำคุก 13 ปี

## อ้างอิง

หมวดหมู่:เหตุก่อการร้ายในประเทศอินโดนีเซีย
หมวดหมู่:โบโรบูดูร์
หมวดหมู่:ประวัติศาสตร์ชวา
หมวดหมู่:การโจมตีสถานที่และโครงสร้างทางศาสนาในทวีปเอเชีย
หมวดหมู่:การเบียดเบียนพุทธศาสนิกชน
หมวดหมู่:การก่อการร้ายอิสลามในประเทศอินโดนีเซีย
วัดกุฎิ (อำเภอบ้านแหลม)

**วัดกุฎิ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเพชรบุรีฝั่งตะวันออก ในตำบลท่าแร้ง อำเภอบ้านแหลม จังหวัดเพชรบุรี 

วัดกุฎิ หรือ **วัดกุฎิท่าแร้ง** ตั้งวัดเมื่อ พ.ศ. 2118 ได้รับพระราชทานวิสุงคามสีมาเมื่อวันที่ 4 มกราคม พ.ศ. 2529 เดิมวัดนี้ได้สร้างกุฏิเป็นที่สำหรับพระภิกษุอยู่อาศัยปฏิบัติธรรมโดยสันโดษไม่ได้อยู่รวมกันเป็นหมู่กุฏิจึงได้ชื่อวัดกุฏิ มีการปฏิสังขรณ์ครั้งใหญ่สมัยรัตนโกสินทร์ตามที่ปรากฏใน *[[นิราศเมืองเพชร]]* ของสุนทรภู่ ความว่า

อาคารเสนาสนะที่สำคัญ ได้แก่ อุโบสถ (หลังเก่า) มีหน้าบันไม้แกะสลักเป็นรูปใบไม้ ดอกไม้ประดับด้วยกระจกสีที่มีความงดงาม สร้างขึ้นในสมัยอยุธยาตอนปลาย รอบอุโบสถมีเสมาคู่หินทราย พระประธานในอุโบสถเป็นพระพุทธรูปปางมารวิชัย เจดีย์รายตั้งอยู่ภายในกำแพงแก้ว ด้านหน้าอุโบสถ 3 องค์ ด้านหลัง 4 องค์ ส่วนใหญ่เป็นเจดีย์ย่อมุมไม้สิบสอง ทรวดทรงสมัยอยุธยาตอนปลายลงมา หมู่กุฏิสงฆ์เรือนไทยฝาไม้ปะกน หลังคามุงกระเบื้อง หอสวดมนต์ ศาลาการเปรียญทรงไทยประยุกต์สองชั้น หอไตรเป็นอาคารไม้ยกพื้นสูงสองชั้น ศาลาท่าน้ำ (ไม้) 3 หลัง และหอระฆัง

## รายนามเจ้าอาวาส
พระอธิการนิล 

พระอธิการโชติ 

พระอธิการม่วง 

พระอธิการอ่วม

พระอธิการตุ้ม 

พระอธิการนิล 

พระอธิการชุ่ม

พระอธิการนิล พยคฺฆนนฺโท มรณภาพ พ.ศ.2495

พระครูวินิจวัชราทร (เป๋ เขมจารี) พ.ศ.2496-2528

พระครูไพศาลศุภกิจ พ.ศ. 2528 – ปัจจุบัน

## อ้างอิง

กุฎิ
หมวดหมู่:โบราณสถานในจังหวัดเพชรบุรี
วิกรมศิลา

**วิกรมศิลา** (,  IAST: , ) เป็นหนึ่งในสามมหาวิหารที่สำคัญที่สุดในสมัยจักรวรรดิปาละ ร่วมกับนาลันทากับOdantapuri ปัจจุบันตั้งอยู่ในหมู่บ้าน Antichak ใกล้Kahalgaon อำเภอภคัลปุระ รัฐพิหาร

วิกรมศิลาได้รับการสถาปนาขึ้นโดยธรรมปาละ (ค.ศ. 783 - 820) จักรพรรดิปาละ เพื่อตอบสนองต่อคุณภาพทางการศึกษาที่คาดว่าลดลงในนาลันทา Atiśa บัณฑิตและนักปราชญ์ที่มีชื่อเสียง ได้รับการจัดอันดับเป็นเจ้าอาวาสคนสำคัญ มหาวิหารนี้ถูกทำลายโดยกองทัพของมูแฮมแมด บิน แบฆทียอร์ แฆลจีประมาณ ค.ศ. 1193

## อ้างอิง

## แหล่งข้อมูลอื่น

* Archaeological Survey of India page for Vikramashila
* 

หมวดหมู่:มหาวิทยาลัยโบราณในอนุทวีปอินเดีย
หมวดหมู่:สำนักศาสนาพุทธ
หมวดหมู่:สถาปัตยกรรมพุทธ
หมวดหมู่:จักรวรรดิปาละ
หมวดหมู่:แหล่งโบราณคดีในรัฐพิหาร
ธรรมปาละ (จักรพรรดิ)

**ธรรมปาละ** (อักษรสิทธัม: , Dha-rmma-pā-la; ; ครองราชย์ในคริสต์ทศวรรษ 770 - คริสต์ทศวรรษ 810) เป็นผู้ปกครององค์ที่สองแห่งจักรวรรดิปาละในภูมิภาคเบงกอล อนุทวีปอินเดีย พระองค์เป็นพระราชโอรสและผู้สืบทอดต่อจากโกปาละที่ 1 ผู้ก่อตั้งราชวงศ์ปาละ พระองค์ขยายดินแดนจักรวรรดิอย่างมากและทำให้ปาละมีอำนาจเหนืออินเดียตอนเหนือและตะวันออก

ธรรมปาละปกครองเหนือบริเวณที่ปัจจุบันคือเบงกอลและรัฐพิหาร และแต่งตั้งผู้ได้รับการแต่งตั้งที่ Kannauj พงศาวดารปาละยังอ้างว่าผู้ปกครองอินเดียเหนือหลายพระองค์ยอมรับในอำนาจอธิปไตยของพระองค์ แต่คำกล่าวอ้างเหล่านี้ดูเหมือนจะเกินจริง ธรรมปาละพ่ายแพ้ต่อ Gurjara-Pratiharas สองครั้ง แต่ในแต่ละครั้ง Rashtrakuta ในช่วงต่อมาได้พ่ายแพ้ต่อ Pratihara ทำให้ปาละมีอำนาจเหนืออินเดียเหนือ ผู้ดำรงตำแหน่งถัดจากธรรมปาละคือเทวปาละ พระราชโอรสผู้ขยายจักรวรรดิให้กว้างกว่าเดิม

## รัชสมัย
นักประวัติศาสตร์ระบุรัชสมัยโดยประมาณตามคำจารึกและบันทึกประวัติศาสตร์หลายแห่งที่แตกต่างกัน ซึ่งมีการระบุไว้ดังนี้:

## อ้างอิง

## อ่านเพิ่ม
*Pankaj Tandon: "A Gold Coin of the Pala king Dharmapala," *Numismatic Chronicle*, No. 166, 2006, pp.&nbsp;327–333.
*History and Culture of Indian People, The Age of Imperial Kanauj, p 44, Dr Majumdar, Dr Pusalkar

## แหล่งข้อมูลอื่น
*Coin of Dharmapala

หมวดหมู่:กษัตริย์ปาละ
หมวดหมู่:บุคคลที่ไม่ทราบปีเกิด
หมวดหมู่:บุคคลที่ไม่ทราบปีที่เสียชีวิต
หมวดหมู่:กษัตริย์อินเดียที่นับถือศาสนาพุทธ
ดิอเมริกันบรีด

**ดิอเมริกันบรีด** (อังกฤษ: The American Breed) เป็นวงดนตรีร็อคสัญชาติอเมริกันจากเมืองชิคาโก ประเทศสหรัฐอเมริกา ในปี 1960 เดิมทีเริ่มแรกชื่อเดิมคือ "แกรี่แอนด์เดอะไนต์ไลทส์" ก่อนที่จะมาใช้ชื่อดิอเมริกันบรีดในปี 1967 หลายเพลงของพวกเขาติดชาร์ตในช่วงปี 1967 ถึง 1968 เพลงที่รู้จักกันดีที่สุดคือเพลง "เบนด์มี, เชพมี" (''Bend Me, Shape Me'') ซิงเกิลจากปี 1967 พุ่งทะยานขึ้นสูงสุดถึงอันดับที่ 5 บนชาร์ตบิลบอร์ดฮอต 100 ในช่วงต้นปี 1968 วงแยกทางกันในปี 1970 ภายหลังสมาชิกเกือบทั้งหมดได้ก่อตั้งวงรูฟัสในเวลาต่อมา

## อ้างอิง

หมวดหมู่:กลุ่มดนตรีที่ก่อตั้งในปี พ.ศ. 2509
เหตุระเบิดพุทธคยา พ.ศ. 2556

ณ วันที่ 7 กรกฎาคม พ.ศ. 2556 เกิดเหตุระเบิด 10 ลูกระเบิดทั้งในและรอบบริเวณมหาโพธิวิหาร แหล่งมรดกโลกของยูเนสโกที่พุทธคยา ประเทศอินเดีย โดยมีผู้ได้รับบาดเจ็บจากแรงระเบิด 5 คน ซึ่งรวมพระสงฆ์ 2 รูป ส่วนอุปกรณ์อีกสามชิ้นถูกหน่วยเก็บกู้ระเบิดปลดชนวนในคยาหลายพื้นที่

ตัววิหารกับต้นพระศรีมหาโพธิ์ (ที่พระโคตมพุทธเจ้าตรัสรู้) ไม่ได้รับความเสียหาย อย่างไรก็ตาม ทางกรมสำรวจโบราณคดีอินเดียยืนยันความเสียหายต่อโครงสร้างใหม่ในเขตวิหาร บุคคลระหว่างประเทศ อย่างทะไลลามะ มหินทา ราชปักษา ประธานาธิบดีศรีลังกา และอองซานซูจี ผู้นำฝ่ายค้านพม่า ประณามการโจมตีนี้ จากนั้นในวันที่ 4 พฤศจิกายนของปีเดียวกัน สำนักงานสอบสวนแห่งชาติประกาศว่ามุญาฮิดีนอินเดีย กลุ่มก่อการร้ายอิสลาม มีส่วนเกี่ยวข้องกับเหตุระเบิดครั้งนี้

ศาลพิเศษของสำนักงานสอบสวนแห่งชาติประกาศตัดสินให้ผู้ก่อการร้ายมุญาฮิดีนสัญชาติอินเดียที่ถูกกล่าวหาทั้ง 5 คน โดย Imtiyaz Ansari, Mujib Ullah, Omair Siddiqui และ Azharuddin Qureishi มีความผิดฐานก่อเหตุโจมตีและตัดสินให้จำคุกตลอดชีวิตตามพระราชบัญญัติ (การป้องกัน) กิจกรรมที่ผิดกฎหมาย และ พ.ร.บ.วัตถุระเบิด ส่วนผู้เยาว์คนหนึ่งถูกศาลเยาวชนตัดสินให้จำคุก 3 ปีในสถานแรกรับฝากขังเด็กและเยาวชนเมื่อ พ.ศ. 2560

ผู้ก่อการร้ายกล่าวถึงแรงจูงใจว่า การวางระเบิดทั้งใน พ.ศ. 2556 และ 2561 มีเป้าหมายเป็นพุทธสถาน เพื่อล้างแค้นต่อการฆ่าล้างเผ่าพันธ์ุชาวโรฮีนจาในประเทศพม่า ประเทศเพื่อนบ้านที่ประชากรส่วนใหญ่นับถือศาสนาพุทธ

## อ้างอิง

## แหล่งข้อมูลอื่น
* Incident summary at the Global Terrorism Database
* Photographs of the Bombing of Bodh Gaya Part 1 and Part 2  
* Scholars ask Govt. to protect Buddhist sites
* IM bomb-maker said to be behind Bodh Gaya blasts
* Assessing the Bodh Gaya Terror Attack  by Institute for Defence Studies and Analyses

หมวดหมู่:การโจมตีต่อสิ่งก่อสร้างและโครงสร้างทางศาสนาในประเทศอินเดีย
หมวดหมู่:พุทธคยา
หมวดหมู่:อาชญากรรมในรัฐพิหาร
หมวดหมู่:เหตุระเบิดแสวงเครื่องในประเทศอินเดีย
หมวดหมู่:การดจมตีของมุญาฮิดีนอินเดีย
หมวดหมู่:การเบียดเบียนพุทธศาสนิกชน
หมวดหมู่:การเบียดเบียนพุทธศาสนิกชนโดยมุสลิม
หมวดหมู่:การวางระเบิดสิ่งก่อสร้างในประเทศอินเดีย
กรงดอกสร้อย

**กรงดอกสร้อย** () เป็นละครโทรทัศน์ไทยแนวพีเรียด-โรแมนติก-ดราม่า สร้างจากบทประพันธ์เรื่อง *เพลิงรักนางบำเรอ* ของ ชลาลัย (สุจิตรา จินตนาเรขา) บทโทรทัศน์โดย ณัฐพล โพธิ์แก้ว ผลิตโดย บริษัท โชว์อิท จำกัด ของ ปทิดา กำเนิดพลอย กำกับการแสดงโดย อดุลย์ บุญบุตร นำแสดงโดย ณวัสน์ ภู่พันธัชสีห์, นริลญา กุลมงคลเพชร, พีรวิชญ์ อรรถชิตสถาพร, พิมพ์ปวีณ์ โคกระบินทร์, ณัฐวุฒิ สกิดใจ และ ธัญญาเรศ เองตระกูล ออกอากาศทางช่อง 3 เอชดี ตั้งแต่วันที่ 21 กรกฎาคม – 25 สิงหาคม พ.ศ. 2566 และเผยแพร่ในระบบโทรทัศน์ผ่านสัญญาณต่อเนื่องบนเน็ตฟลิกซ์

## งานสร้าง
ละครเรื่อง กรงดอกสร้อย เริ่มลองเสื้อผ้านักแสดงเมื่อกลางเดือนมิถุนายน พ.ศ. 2565 ต่อมามีพิธีบวงสรวงก่อนออกอากาศที่สตูดิโอช่อง 3 หนองแขม เมื่อวันที่ 30 มิถุนายน พ.ศ. 2566 วันเดียวกับที่ช่อง 3 เผยแพร่คลิปตัวอย่างตัวแรกของละคร ทั้งนี้ ละครเรื่องนี้เป็นละครโทรทัศน์เรื่องแรกที่นริลญาแสดงในบทนางเอก และเป็นละครโทรทัศน์เรื่องแรกที่พิมพ์ปวีณ์แสดงในบทนางร้าย

## นักแสดง

## กระแสตอบรับ
ละครเรื่อง กรงดอกสร้อย เป็นละครที่ได้กระแสตอบรับค่อนข้างดีโดยในตอนจบทำเรตติ้งในกรุงเทพฯ สูงถึง 5.92 ขณะที่ทั่วประเทศสูงถึง 4.38 และยอดผู้ชมสดผ่านออนไลน์สูงถึง 260,000 คน

## เพลงประกอบละคร

* สะอื้น - (เพลงเปิด) โดย ศรัณย์รัชต์ ดีน
* เจ็บแค่ไหนก็ยังรักเธอ - (เพลงปิด) โดย ชวรินทร์ เพริศพิริยะวงศ์

## อ้างอิง

## แหล่งข้อมูลอื่น

* 
* เรื่องย่อละคร กรงดอกสร้อย (2023) : sanook
* เรื่องย่อละคร กรงดอกสร้อย (2023) : mgronline
* เรื่องย่อละคร กรงดอกสร้อย (2023) : thairath
* เรื่องย่อละคร กรงดอกสร้อย (2023) : entertainment.trueid
* เรื่องย่อละคร กรงดอกสร้อย (2023) : khaosod
* เรื่องย่อละคร กรงดอกสร้อย (2023) : daradaily
* เรื่องย่อละคร กรงดอกสร้อย (2023) : online-idol
* เรื่องย่อละคร กรงดอกสร้อย (2023) : bloggang
* เรื่องย่อละคร กรงดอกสร้อย (2023) : newsplus
* Love in a Cage (2023) : mydramalist

หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2566
หมวดหมู่:ละครโทรทัศน์ที่กำกับโดย อดุลย์ บุญบุตร
ระบบขนส่งมวลชนกรุงเทพ

**บริษัท ระบบขนส่งมวลชนกรุงเทพ จำกัด (มหาชน)** (, BTSC) หรือ **บีทีเอสซี** เป็นบริษัทในเครือของบีทีเอส กรุ๊ป โฮลดิ้งส์ (BTSG ชื่อเดิมคือบริษัท ธนายง) บีทีเอสซีเป็นผู้ให้บริการรถไฟฟ้าบีทีเอส, รถโดยสารด่วนพิเศษ สายสาทร-ราชพฤกษ์, รถไฟฟ้าสายสีทอง, รถไฟฟ้ามหานคร สายนัคราพิพัฒน์ และรถไฟฟ้ามหานคร สายสีชมพู

## ประวัติและการดำเนินงาน
บริษัท ระบบขนส่งมวลชนกรุงเทพ จำกัด (มหาชน) ก่อตั้งขึ้นใน พ.ศ. 2535 โดยนายคีรี กาญจนพาสน์ เพื่อดำเนินการตามสัมปทานของบริษัทธนายง ในการก่อสร้างและให้บริการระบบรถไฟฟ้าขนส่งมวลชนยกระดับในกรุงเทพมหานคร ซึ่งเป็นโครงการที่อยู่ในระหว่างการวางแผนในขณะนั้น ก่อตั้งขึ้นในรูปแบบของบริษัทร่วมทุน โดยมีพันธมิตรหลัก ได้แก่ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน), บริษัท ซิโต และ บริษัท ไดเคอร์ฮอฟ แอนด์ วิทแมน บริษัทจดทะเบียนในตลาดหลักทรัพย์ใน พ.ศ. 2539 แต่หลังจากเกิดวิกฤตการณ์ต้มยำกุ้งใน พ.ศ. 2540 บริษัทประสบปัญหาขาดทุนอย่างหนัก จึงต้องเข้าสู่กระบวนการฟื้นฟูกิจการและการปรับโครงสร้างหนี้ในช่วง พ.ศ. 2549-2551 ใน พ.ศ. 2553 บริษัทธนายงเปลี่ยนชื่อเป็น บีทีเอส กรุ๊ป โฮลดิ้งส์ และเข้าซื้อหุ้นในบีทีเอสซีคิดเป็นสัดส่วน 94.6% ทำให้บีทีเอส กรุ๊ป โฮลดิ้งส์กลายเป็นผู้ถือหุ้นใหญ่ในบีทีเอสซี

ระบบขนส่งมวลชนกรุงเทพดำเนินงานรถไฟฟ้าบีทีเอส ซึ่งเปิดให้บริการเมื่อ พ.ศ. 2542 เป็นผู้ได้รับสัมปทานในการดำเนินงานรถไฟฟ้าบีทีเอสสายแรกของกรุงเทพฯ ครอบคลุมเส้นทางจากสถานีหมอชิตถึงสถานีอ่อนนุช (สายสุขุมวิท) และสถานีสนามกีฬาแห่งชาติถึงสถานีสะพานตากสิน (สายสีลม) ซึ่งบริษัทเป็นผู้ลงทุนทั้งหมด และได้ขยายเส้นทางรถไฟฟ้าเพิ่มเติมภายใต้สัญญาสัมปทานกับกรุงเทพมหานคร (ผ่านบริษัท กรุงเทพธนาคม) และการรถไฟฟ้าขนส่งมวลชนแห่งประเทศไทย (รฟม.) นอกจากนี้ยังดำเนินการรถโดยสารด่วนพิเศษ สายสาทร-ราชพฤกษ์ ซึ่งเปิดให้บริการเพียงสายเดียวในปี 2553 และรถไฟฟ้าสายสีทอง ซึ่งเปิดให้บริการในปี 2563 อีกด้วย

## อ้างอิง

## แหล่งข้อมูลอื่น

หมวดหมู่:รถไฟฟ้าบีทีเอส
หมวดหมู่:บริษัทที่ตั้งอยู่ในกรุงเทพมหานคร
หมวดหมู่:บริษัทขนส่งในประเทศไทย
หมวดหมู่:การขนส่งในกรุงเทพมหานคร
หมวดหมู่:บริษัทไทยที่ก่อตั้งในปี พ.ศ. 2535
หมวดหมู่:บริษัทมหาชนจำกัด
มิสเตอร์โกลบอล 2022

**มิสเตอร์โกลบอล 2022** () เป็นการประกวดมิสเตอร์โกลบอลครั้งที่ 8 จัดขึ้นเมื่อวันที่ 11 กุมภาพันธ์ ค.ศ. 2022 ณ เชียงใหม่, ประเทศไทย โดย Juan Carlos Ariosa จาก ประเทศคิวบา เป็นผู้ครองตำแหน่งในปีนี้

## ผลการประกวด
### ลำดับ

## รางวัลพิเศษ

## ผู้เข้าประกวด
39 ผู้เข้าประกวดที่ได้รับการยืนยัน:

## อ้างอิง

## แหล่งข้อมูลอื่น
* Official website  
* Official Facebook fanpage 

2023
หมวดหมู่:มิสเตอร์โกลบอลแบ่งตามปี
หมวดหมู่:ประเทศไทยในปี พ.ศ. 2566
รายชื่อโบราณสถานในกรุงเทพมหานคร (เขตคลองสานและธนบุรี)

thumb|right|โบราณสถานที่มีรายชื่อในหน้านี้ตั้งอยู่ในพื้นที่สีแดงบนแผนที่

|}

## เชิงอรรถ

## แหล่งข้อมูลอื่น

กรุงเทพมหานคร


หมวดหมู่:รายชื่อเกี่ยวกับกรุงเทพมหานคร
รายชื่อโบราณสถานในจังหวัดสงขลา (อำเภอเมืองสงขลาและสิงหนคร)

|}

## แหล่งข้อมูลอื่น

สงขลา

หมวดหมู่:รายชื่อเกี่ยวกับจังหวัดสงขลา
จือจื้อทงเจี้ยน

***จือจื้อทงเจี้ยน*** () เป็นงานอ้างอิงบุกเบิกของประวัติศาสตร์นิพนธ์จีน รวบรวมเสร็จในปี ค.ศ. 1084 ในยุคราชวงศ์ซ่งเหนือในรูปแบบบันทึกเหตุการณ์ที่บันทึกประวัติศาสตร์จีนตั้งแต่ 403 ปีก่อนคริสตกาลถึง ค.ศ. 959 ครอบคลุมยุคสมัยของ 16 ราชวงศ์และกินช่วงเวลาเกือบ 1,400 ปี บันทึกหลักจัดเป็น 294 ม้วนตำรา (*เจฺวี่ยน*  เทียบเท่ากับ "บท" ของหนังสือ) มีตัวอักษรจีนทั้งหมดประมาณ 3 ล้านตัว

ในปี ค.ศ. 1065 จักรพรรดิซ่งอิงจงมีรับสั่งให้ขุนนางชื่อซือหม่า กวาง (ค.ศ. 1019–1086) เป็นผู้นำโครงการในการรวบรวมข้อมูลประวัติศาสตร์ของจีน พระราชทานทุนและอำนาจในการแต่งตั้งเจ้าหน้าที่ของตนเองแก่ซือหม่า กวาง ซือหม่า กวางและคณะใช้เวลา 19 ปีในการทำงานจนสำเร็จลุล่วง และนำบันทึกประวัติศาสตร์*จือจื้อทงเจี้ยน*ขึ้นถวายจักรพรรดิซ่งเฉินจง (ผู้ขึ้นครองราชย์ถัดจากจักรพรรดิซ่งอิงจง) ในปี ค.ศ. 1084 *จือจื้อทงเจี้ยน*ได้รับการตอบรับเป็นอย่างดี และมีอิทธิพลอย่างมากต่อทั้งนักวิชาการและในระดับสาธารณชน 

## อ้างอิง

### บรรณานุกรม

*
*
*
*
*
*
*
*
*
*
*
*
* The first of a set of 72 volumes.
*.
* With annotations and translation of Yang Kuan's textual research on the Warring States.

## แหล่งข้อมูลอื่น

* 
* ''Zizhi Tongjian'' "Comprehensive Mirror to Aid in Government" — Chinaknowledge
* ''Zizhi Tongjian'' (original text in Guoxue)

หมวดหมู่:ตำราประวัติศาสตร์จีน
หมวดหมู่:หนังสือประวัติศาสตร์เกี่ยวกับราชวงศ์ฮั่น
หมวดหมู่:หนังสือประวัติศาสตร์เกี่ยวกับยุคสามก๊ก
ฮาร์วีย์ บานส์

**ฮาร์วีย์ ลูวิส บานส์** (; เกิด 9 ธันวาคม 1997) เป็นนักฟุตบอลอาชีพชาวอังกฤษ ผู้เล่นตำแหน่งปีกให้กับสโมสรนิวคาสเซิลยูไนเต็ดในพรีเมียร์ลีก

## ประวัติ
บานส์เกิดที่เบิร์นลีย์ แลงคาเชอร์ และเติบโตที่เคานต์สธอร์ป เลสเตอร์เชอร์ เขาเป็นลูกชายของอดีตนักฟุตบอลอาชีพ พอล บานส์ เขามีเชื้อสายสก็อตผ่านปู่ย่าตายายของเขา

## อ้างอิง

หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:นักฟุตบอลชาวอังกฤษ
หมวดหมู่:ปีกฟุตบอล
หมวดหมู่:นักฟุตบอลทีมชาติอังกฤษ
หมวดหมู่:บุคคลจากเบิร์นลีย์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นสโมสรฟุตบอลบาร์นสลีย์
หมวดหมู่:ผู้เล่นสโมสรฟุตบอลมิลตันคีนส์ดอนส์
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ชาวอังกฤษเชื้อสายสกอตแลนด์
ซือหม่า กวาง

**ซือหม่า กวาง** (; 17 พฤศจิกายน ค.ศ. 1019 – 11 ตุลาคม ค.ศ. 1086) ชื่อรอง **จฺวินฉือ** () เป็นนักประวัติศาสตร์ นักการเมือง และนักเขียนชาวจีน เป็นขุนนางบัณฑิตระดับสูงของราชสำนักราชวงศ์ซ่ง ผู้ประพันธ์ตำราประวัติศาสตร์*[[จือจื้อทงเจี้ยน]]* ซือหม่า กวางเป็นขุนนางสายอนุรักษ์นิยมผู้ต่อต้านการปฏิรูปของหวาง อันฉือ

## ประวัติช่วงต้น
ซือหม่า กวางได้รับการตั้งชื่อตามสถานที่เกิดคือจังหวัดกวางโจฺว ที่ซึ่งซือหม่า ฉือ () ผู้บิดารับราชการเป็นนายอำเภอของอำเภอกวางชาน ตระกูลซือหม่าเดิมมาจากอำเภอเซี่ยในจังหวัดฉ่านโจฺวและอ้างว่าสืบเชื่อสายจากสุมาหู (司馬孚 *ซือหม่า ฝู*) ขุนนางของวุยก๊กในยุคสามก๊กเมื่อศตวรรษที่ 3 เกร็ดประวัติที่มีชื่อเสียงเล่าเรื่องที่ครั้งหนึ่งซือหม่า กวางในวัยเด็กเคยช่วยชีวิตเพื่อนที่ตกลงไปในถังน้ำขนาดใหญ่ที่ใส่น้ำจนเต็ม ในขณะที่เด็กคนอื่น ๆ แตกตื่น ซือหม่า กวางหยิบก้อนหินขึ้นมาอย่างใจเย็นและทุบไปที่ก้นถังทำให้เกิดรู เมื่อน้ำรั่วออกมา เพื่อนของซือหม่า กวางก็รอดชีวิตจากการจมน้ำ

ซือหม่า กวางขณะอายุ 6 ปีครั้งหนึ่งเคยฟังการบรรยายเกี่ยวกับ*[[จั่วจฺว้าน]]*ตำราประวัติศาสตร์เมื่อศตวรรษที่ 4 ก่อนคริสตกาล ซือหม่า กวางรู้สึกประทับใจถึงขนาดสามารถเล่าเรื่องราวให้ครอบครัวฟังเมื่อกลับไปถึงบ้าน ซือหม่า กวางกลายเป็นนักอ่านตัวยง "ถึงขั้นที่ไม่รู้สึกหิว ไม่รู้สึกกระหาย ไม่รู้สึกหนาว ไม่รู้สึกร้อน"

ซือหม่า กวางประสบความสำเร็จในขั้นต้นในฐานะบัณฑิตและข้าราชการเมื่อเพิ่งอายุยี่สิบปี ซือหม่า กวางสอบผ่านการสอบขุนนางด้วยตำแหร่งสูงสุึดเป็น*จิ้นชื่อ* (進士 "บัณฑิตนครหลวง") และรับราชการไปอีกหลายปีหลังจากนั้น

## ชีวิตการทำงาน

## เสียชีวิต

## ความสำเร็จ

## อ้างอิง

* 
* .
*Ji Xiao-bin (2005), *Politics and Conservatism in Northern Song China: The Career and Thought of Sima Guang (1019–1086)*, Hong Kong: Chinese University Press. 
*Pulleyblank, Edwin G. (1961). "Chinese Historical Criticism: Liu Chih-chi and Ssu-ma Kuang," in *Historians of China and Japan*, William G. Beasley and Edwin G. Pulleyblank, eds., Oxford: Oxford University Press, pp.&nbsp;135–66.
* Strange, Mark (2014), "Sima Guang", in *Berkshire Dictionary of Chinese Biography*, Kerry Brown, ed., Great Barrington, MA: Berkshire Publishing, vol. 2, pp.&nbsp;664–683. 
* Joseph P Yap (2009), *Wars With the Xiongnu – A translation From Zizhi tongjian*, Extract translations on Qin, Han, Xin and Xiongnu and Introduction. AuthorHouse. 

## แหล่งข้อมูลอื่น

*Emperor Huan and Emperor Ling , *Zizhi Tongjian* Chapters 54–59 (157–189 BCE), translated and annotated by Rafe de Crespigny

หมวดหมู่:อัครมหาเสนาบดีราชวงศ์ซ่ง
หมวดหมู่:บุคคลในยุคราชวงศ์ซ่ง
หมวดหมู่:บุคคลในยุคราชวงศ์ซ่งเหนือ
หมวดหมู่:ขุนนางจีน
ภาษาเอ็นเรกัง

**เอ็นเรกัง** เป็นภาษาตระกูลออสโตรนีเซียนที่มีผู้พูดบนเกาะซูลาเวซี ประเทศอินโดนีเซีย จัดอยู่ในสาขาทางเหนือของกลุ่มย่อยซูลาเวซีใต้ และมีความใกล้ชิดกับภาษาดูรีและไมวา

## อ้างอิง
วัดศรีสุตาราม

**วัดศรีสุตาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสม็ดเหนือ อำเภอบางคล้า จังหวัดฉะเชิงเทรา ที่ดินตั้งวัดมีเนื้อที่ 19 ไร่ 3 งาน 6 ตารางวา

วัดศรีสุตารามตั้งเมื่อวันที่ 30 สิงหาคม พ.ศ. 2504 ผู้บริจาคที่ดินสร้างวัด คือ นายสี พรมศิริ และนายทองใบ วงษ์ภักดี ได้รับพระราชทานวิสุงคามสีมา เมื่อวันที่ 24 มีนาคม พ.ศ. 2512 มีเจ้าอาวาสรูปแรก คือ พระสุเมธ เจ้าอาวาสรูปปัจจุบัน คือ พระอธิการวินัย ถิรจิตฺโต 

อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 18 เมตร สร้างเมื่อ พ.ศ. 2511 เป็นอาคารคอนกรีตเสริมเหล็ก และมีศาลาการเปรียญ หอสวดมนต์ กุฏิสงฆ์ 5 หลัง และวิหาร นอกจากนั้นภายในที่ดินของวัดยังให้ทางราชการตั้งโรงเรียนชื่อว่า โรงเรียนวัดศรีสุตาราม (ภักดีสุตาประชาสรรค์) เริ่มก่อตั้งครั้งแรก เมื่อวันที่ 9 มกราคม พ.ศ. 2501 เริ่มแรกใช้ศาลาวัดในการทำการเรียนการสอน

## อ้างอิง

ศรีสุตาราม
วัดหนองคอก

**วัดหนองคอก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 198/3 หมู่ 2 ในตำบลคลองตะเกรา อำเภอท่าตะเกียบ จังหวัดฉะเชิงเทรา มีเนื้อที่ 34 ไร่ 3 งาน 95 ตารางเมตร เป็นที่ดินได้รับอนุญาตจากกรมป่าไม้ในการใช้ประโยชน์

วัดหนองคอกสร้างตั้งแต่ พ.ศ. 2521 มีการพัฒนามาโดยตลอด และมีการจัดตั้งเป็นวัดเมื่อวันที่ 4 เมษายน พ.ศ. 2535 และได้รับจัดตั้งเป็น สำนักปฏิบัติธรรมประจำจังหวัดฉะเชิงเทรา เป็นแห่งที่ 15 เป็นแห่งเดียวในอำเภอท่าตะเกียบ เมื่อวันที่ 1 ตุลาคม พ.ศ. 2551 ผู้บริจาคคือ คุณพ่อหนู นาคสพัฒน์ คุณแม่สมบูรณ์ สีนวล​ แและคุณพ่อถวิล นามวงษา ตั้งชื่อวัดว่า "วัดหนองคอก" เพื่อสอดคล้องกับชื่อของหมู่บ้าน ในอดีตบริเวณวัดเป็นที่พักไม้ซุงหรือปางไม้ ของบริษัทสัมปทานป่าไม้
 วัดได้รับพระราชทานวิสุงคามสีมาเมื่อวันที่ 22 พฤศจิกายน พ.ศ. 2531

## อ้างอิง

หนองคอก
ภาษาดูรี

**ดูรี** เป็นภาษาตระกูลออสโตรนีเซียนที่มีผู้พูดบนเกาะซูลาเวซี ประเทศอินโดนีเซีย ถือเป็นวิธภาษาที่มีอิทธิพล (prestige variety) ของกลุ่มภาษา Massenrempulu

ใน ค.ศ. 2010 มีผู้พูดภาษานี้เพียง 123,000 คน ทำให้ทาง*[[เอทโนล็อก]]*จัดให้ภาษานี้อยู่ในกลุ่มภาษาที่ 'มีความเสี่ยง'

## อ้างอิง

ดูรี
ดูรี
ซื่อเหม่ย์

**ซื่อเหม่ย์** () หรือ **ซีเม** () เป็นย่านที่อยู่ในแทมเพอนิซ แถบตะวันออกของสิงคโปร์ ย่านนี้ยังเป็นที่ตั้งของสถานีซือเหม่ย์ในระบบรถไฟฟ้าสิงคโปร์ สายตะวันออก-ตะวันตกอีกด้วย

## ประวัติและรากศัพท์
ชื่อ "ซือเหม่ย์" เป็นรูปแผลงเป็นพินอินจาก "Soo Bee" ตามเลนรองสั้นออกจากจาลันอางินเลาต์ที่มีชื่อว่า จาลัน Soo Bee โดยได้ชื่อนี้ในช่วงสูงสุดของนโยบาย "การทำให้เป็นพินอิน" ของรัฐบาล สส. คนปัจจุบันที่อยู่ในเขตเลือกตั้งจางี-ซือเหม่ย์คือ Jessica Tan

ซือเหม่ย์เคยเป็นกัมปงมลายู พื้นที่ขขนาดใหญ่ในนั้นคือสุสานชาวจีนที่มีชื่อว่า Hwa San Tng จากนั้นจึงถูกเคลียร์พื้นที่ในเดือนกุมภาพันธ์ ค.ศ. 1982 เพื่อเปิดทางให้กับอสังหาริมทรัพย์เอชดีบีที่ซือเหม่ย์ ช่วงหนึ่ง ถนนในอสังหาริมทรัพย์ตั้งชื่อตามสี่ยอดพธู (ไซซี, หวัง เจาจฺวิน, เตียวเสียน และหยางกุ้ยเฟย์) ในประวัติศาสตร์จีน ชื่อที่ทำให้สับสนเหล่านี้ได้รับการเปลี่ยนแปลงอย่างรวดเร็วหลังจากมีการร้องเรียน

## การเดินทาง
thumb|200px|สถานีซือเหม่ย์

## อ้างอิง


หมวดหมู่:สถานที่ในประเทศสิงคโปร์
อ้องค้าง

**อ้องค้าง** มีชื่อในภาษาจีนกลางว่า **หวาง ค่าง** () เป็นขุนนางของรัฐจ๊กก๊กในยุคสามก๊กของจีน

## ประวัติ
อ้องค้างเป็นชาวเมืองจ๊ก (蜀郡 สู่จฺวิ้น) รับราชการเป็นเจ้าหน้าที่ในเมืองเองเฉียง (永昌郡 *หย่งชางจฺวิ้น*; ครอบคลุมพื้นที่บางส่วนทางตะวันตกของมณฑลยูนนานในปัจจุบัน) ของรัฐจ๊กก๊กในยุคสามก๊ก

ในปี ค.ศ. 223 ยงคีก่อกบฏในภูมิภาคหนานจงต่อต้านจ๊กก๊ก ยงคีตกลงสวามิภักดิ์ต่อง่อก๊ก ซุนกวนผู้ปกครองง่อก๊กจึงตั้งให้ยงคีเป็นเจ้าเมือง (太守 *ไท่โฉฺ่ว*)  ของเมืองเองเฉียง เมื่อยงคีเดินทางเพื่ออ้างสิทธิ์ควบคุมเมืองเองเฉียง อ้องค้างและเจ้าหน้าที่อีกคนของเมืองเองเฉียงชื่อลิคีปฏิเสธที่จะยอมรับความชอบธรรมของยงคี ทั้งคู่นำข้าราชการและราษฎรในท้องถิ่นต่อต้านยงคีและป้องกันไม่ให้ยงคีเข้าเมืองเองเฉียง

ในปี ค.ศ. 225 จูกัดเหลียงอัครมหาเสนาบดีแห่งจ๊กก๊กนำทัพจ๊กก๊กปราบกบฏในภูมิภาคหนานจง ยงคีถูกสังหารในที่รบ จูกัดเหลียงยกย่องอ้องค้างเป็นอย่างสูงที่ "ยังคงความภักดีแม้ถูกตัดขาดในที่ห่างไกลมากกว่าสิบปี" จึงมอบบรรดาศักดิ์ระดับถิงโหฺว (亭侯) และแต่งตั้งให้เป็นเจ้าเมืองเองเฉียง

## อ้างอิง

* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*). 

หมวดหมู่:ขุนนางของจ๊กก๊ก
ชาวอีบัน

**ชาวอีบัน** () หรือ **ชาวไดยักทะเล** เป็นกลุ่มชาติพันธุ์ย่อยของชาวไดยักบนเกาะบอร์เนียว ในเอเชียตะวันออกเฉียงใต้

แต่เดิมชาวอีบันเป็นที่รู้จักในฐานะนักล่าหัวมนุษย์และผู้เร่ร่อน มีชื่อเสียงด้านความน่ากลัวในฐานะชนเผ่าที่แข็งแกร่งและมีความสามารถทางการรบ จนการเข้ามาของชาวยุโรป ต่อมาเข้าครอบครองพื้นที่บริเวณนี้ ทำให้การล่าหัวมนุษย์เริ่มหายไป อย่างไรก็ดีประเพณีอื่น ๆ ของชนเผ่ารวมถึงภาษาอีบันยังคงสืบเนื่องต่อมา ประชากรชาวอีบันส่วนใหญ่อาศัยอยู่ในรัฐซาราวัก ประเทศมาเลเซีย ประเทศบรูไน และจังหวัดกาลีมันตันตะวันตก ประเทศอินโดนีเซีย บ้านพื้นเมืองในจังหวัดกาลีมันตันตะวันตกเรียกว่า *รูมะห์ปันไจ* (rumah panjai) หรือ *เบตัง* (betang)

## อ้างอิง

หมวดหมู่:กลุ่มชาติพันธุ์ในประเทศมาเลเซีย
หมวดหมู่:กลุ่มชาติพันธุ์ในประเทศบรูไน
หมวดหมู่:กลุ่มชาติพันธุ์ในประเทศอินโดนีเซีย
หมวดหมู่:ชนพื้นเมืองของทวีปเอเชีย
หม่า จง

**หม่า จง** อาจหมายถึง:

*ม้าต๋ง (馬忠 *หม่า จง*) นายทหารของซุนกวนผู้จับตัวกวนอูได้ในการซุ่มโจมตีระหว่างการรุกรานเกงจิ๋วของลิบอง
*ม้าตง (馬忠 *หม่า จง*) ขุนพลของรัฐจ๊กก๊กในยุคสามก๊ก
พิชชารัตน์ เลาหพงศ์ชนะ

**พิชชารัตน์ เลาหพงศ์ชนะ**  (เกิด 22 กุมภาพันธ์ พ.ศ. 2529)  เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎร แบบบัญชีรายชื่อ อดีตรองเลขาธิการพรรครวมไทยสร้างชาติ

## ประวัติ
พิชชารัตน์ (สกุลเดิม: ทองประพาฬ) เกิดเมื่อวันที่ 22 กุมภาพันธ์ พ.ศ. 2529 สำเร็จการศึกษาบริหารธุรกิจมหาบัณฑิต Master of Business Administration

มีน้องสาวคือนางสาวภัทรานันท์ ทองประพาฬ รองเลขาธิการนายกรัฐมนตรี ฝ่ายการเมือง (ประจำรองนายกรัฐมนตรีสุชาติ ชมกลิ่น) และกรรมการบริหารพรรคโอกาสใหม่ 

ด้านครอบครัวสมรสกับนายชูรัฐ เลาหพงศ์ชนะ นักธุรกิจ กรรมการการไฟฟ้านครหลวง ซึ่งเป็นญาติปรีชา เลาหพงศ์ชนะ อดีตรัฐมนตรีช่วยว่าการกระทรวงอุตสาหกรรม มีบุตร 2 คน

## การทำงาน
พิชชารัตน์ เข้าร่วมงานการเมืองกับพรรคพลังประชารัฐ และได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลำดับที่ 12 และได้รับเลือกตั้งเป็น ส.ส.สมัยแรก ต่อมาในเดือนมกราคม พ.ศ. 2566 เธอจึงได้ลาออกจากพรรคพลังประชารัฐและลาออกจาก ส.ส. เพื่อย้ายไปร่วมงานกับพรรครวมไทยสร้างชาติ ซึ่งให้การสนับสนุนเสนอชื่อพลเอก ประยุทธ์ จันทร์โอชา เป็นนายกรัฐมนตรี

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรครวมไทยสร้างชาติ ลำดับที่ 6 ได้รับเลือกตั้งเป็น ส.ส.สมัยที่ 2 และหลังการเลือกตั้งดังกล่าว เธอได้ร่วมเป็นตัวแทนของพรรครวมไทยสร้างชาติในการหารือแนวทางแก้ไขปัญหาวิกฤติและทางออกของประเทศร่วมกันกับพรรคเพื่อไทย

อย่างไรก็ตาม ในปี พ.ศ. 2568 เธอเป็นหนึ่งใน 18 สส. ที่นำโดยสุชาติ ชมกลิ่น ที่ขอแยกตัวออกจากพรรครวมไทยสร้างชาติ

### สมาชิกสภาผู้แทนราษฎร
พิชชารัตน์ เลาหพงศ์ชนะ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคพลังประชารัฐ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรครวมไทยสร้างชาติ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 แบบบัญชีรายชื่อ สังกัดพรรคภูมิใจไทย

## เครื่องราชอิสริยาภรณ์

## อ้างอิง

หมวดหมู่:บุคคลจากเขตหนองแขม
หมวดหมู่:สกุลเลาหพงศ์ชนะ
หมวดหมู่:นักธุรกิจจากกรุงเทพมหานคร
หมวดหมู่:นักการเมืองจากกรุงเทพมหานคร
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคพลังประชารัฐ
หมวดหมู่:นักการเมืองพรรครวมไทยสร้างชาติ
หมวดหมู่:นักการเมืองพรรคภูมิใจไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
เชียง

**เชียง** (เชียง: *Rrmea*; ) เป็นกลุ่มชาติพันธุ์ในประเทศจีน เป็นหนึ่งใน 56 กลุ่มชาติพันธุ์ที่ได้รับการยอมรับอย่างเป็นทางการจากสาธารณรัฐประชาชนจีน มีประชากรประมาณ 310,000 คนในปี ค.ศ. 2000 ส่วนใหญ่มีถิ่นอาศัยในพื้นที่แถบภูเขาทางตะวันตกเฉียงเหนือของมณฑลเสฉวน (Szechwan) ทางขอบด้านตะวันออกของที่ราบสูงทิเบต

## ดูเพิ่ม
* ภาษาเชียงเหนือ
* ภาษาเชียงใต้

## อ้างอิง

### บรรณานุกรม

* 
* 
*
* 

## แหล่งข้อมูลอื่น
* http://ultra.ihp.sinica.edu.tw/~origins/pages/barbarbook4.htm 
* Cimulin Qiang ethnic profile by Asia Harvest - a Christian missionary endeavour
* Qianghistory.co.uk 

หมวดหมู่:กลุ่มชาติพันธุ์ในประเทศจีน
จักรพรรดิเหลียงยฺเหวียน

**จักรพรรดิเหลียงยฺเหวียน** ( ; 16 กันยายน ค.ศ. 508 – 27 มกราคม ค.ศ. 555) มีพระนามเดิมว่า **เซียว อี้** ( ) ชื่อรัชกาลว่า **จื้อเฉิง** ( ) พระนามในวัยเยาว์ว่า **ฉีฟู่** ( ) เป็น จักรพรรดิแห่งจีนในราชวงศ์เหลียง หลังจากที่จักรพรรดิเหลียงอู่ พระราชบิดา และจักรพรรดิเหลียงเจี้ยนเหวิน พระอนุชาถูกจับเป็นตัวประกันอยู่นาน และถูกคุมตัวโดยนายพลกบฏ โหว จิง เซียวอี้ถูกมองว่าเป็นผู้นำของเหลียง *โดยพฤตินัย* และหลังจากเอาชนะโหวจิงได้ในปี 552 ก็ประกาศตนเป็นจักรพรรดิ ในปี 554 หลังจากรุกราน อู่เหวิน ไต้ ซึ่งเป็นแม่ทัพใหญ่ของราชวงศ์เว่ยตะวันตก กองกำลังของเว่ยตะวันตกได้สืบเชื้อสายมาและยึดเมืองหลวงเจี้ยนคังได้ (江陵, ในปัจจุบันคือ จิงโจว, มณฑลหูเป่ย์) อู่เหวินได้ประหารชีวิตพระองค์ และประกาศให้พระราชนัดดา เซียว ซา ขึ้นครองราชย์เป็นจักรพรรดิแห่งเหลียง

จักรพรรดิหยวนเป็นนักเขียน และนักสะสมหนังสือโบราณที่มีชื่อเสียง แต่ถูกวิจารณ์โดยนักประวัติศาสตร์ว่า พระองค์มุ่งกำจัดผู้ที่มีศักยภาพในการชิงราชบัลลังก์มากกว่าต่อสู้กับโหวจิง ขณะที่เจียงหลิงถูกกองทหารเว่ยตะวันตกปิดล้อม จักรพรรดิหยวนได้จุดไฟเผาหนังสือโบราณมากกว่า 140,000 เล่ม และนี่ถือเป็นหนึ่งในหายนะที่ยิ่งใหญ่ที่สุดสำหรับการศึกษางานโบราณในประวัติศาสตร์จีน

## อ้างอิง

* *[[Book of Liang]]*, vol. 5.
* *[[History of the Southern Dynasties]]*, vol. 8.
* *[[Zizhi Tongjian]]*, vols. 147, 158, 159, 160, 161, 162, 163, 164, 165.

|- style="text-align: center;"

|-

|- style="text-align: center;"

|- style="text-align: center;"

|-
มารีโก (ประเทศดอมินีกา)

**มารีโก** () เป็นเมืองที่ใหญ่ที่สุดในเขตเซนต์แอนดรูว์ ในภาคตะวันออกเฉียงเหนือของประเทศดอมินีกา มีประชากร 2,676 คน เป็นที่ตั้งของ Fisheries Complex และสนามบินหลักของเกาะ

บ้านเกิดของ Wills Stratmore Stevens นักการศึกษาท้องถิ่น B.O Robinson อดีตเจ้าหน้าที่การศึกษา Doctor Watts Edison James นักการเมืองท้องถิ่น (อดีตนายกรัฐมนตรี) และ Billy Doctrove กรรมการคริกเกต มารีโกเคยเป็นชุมชนชั้นนำของดอมินีกาในช่วงเวลาหนึ่ง โดยผู้คนในชุมชนแห่งนี้ทำหน้าที่ในทุกด้านของภาครัฐและการพัฒนาชุมชนในท้องถิ่น อดีตผู้บัญชาการตำรวจ O N Philip และเจ้าหน้าที่ควบคุมศุลกากร Victoria Watty ก็มาจากมารีโกเช่นกัน สามารถกล่าวได้ว่ามารีโกเป็นผู้นำในการสร้างงาน การเกษตร และการเป็นผู้ประกอบการ นอกจากนี้มารีโกยังเป็นบ้านเกิดของอดีตวุฒิสมาชิกรัฐบาล Allan Jerry E Samuel ซึ่งเป็นสมาชิกที่อายุน้อยที่สุดที่ดำรงตำแหน่งในรัฐสภาในภูมิภาคแคริบเบียน นอกจากนี้ยังเป็นบ้านเกิดของ Lennox Linton อดีตผู้นำฝ่ายค้านอีกด้วย

## อ้างอิง


มารีโก
โหว จิง

**โหว จิง** ( |p=Hóu Jǐng}}; เสียชีวิตในเดือนมิถุนายน ค.ศ. 552), ชื่อรัชกาลว่า **หวันจิง** ( ), เป็นนายพล กษัตริย์ และนักการเมืองของจีน เขาเป็นแม่ทัพของราชวงศ์เว่ย์เหนือ, ราชวงศ์เว่ย์ตะวันตก และ เหลียง และในช่วงเวลาสั้น ๆ หลังจากควบคุมระบอบจักรพรรดิเหลียงเป็นเวลาหลายปี เขาก็แย่งชิงบัลลังก์ราชวงศ์เหลียง สถาปนารัฐฮั่น ในไม่ช้าเขาก็พ่ายแพ้ต่อเซียว อี้ เจ้าชายแห่งเซียงตง และถูกสังหารโดยพรรคพวกของเขาในขณะที่กำลังหลบหนี เขาเป็นหนึ่งในบุคคลที่ถูกสาปแช่งมากที่สุดในประวัติศาสตร์จีนโบราณ เป็นที่รู้จักจากความโหดร้ายอย่างที่สุดต่อศัตรูและพลเรือน

## ผลสืบเนื่อง
การกบฏของเขาสร้างความเสียหายอย่างใหญ่หลวงต่อราชวงศ์เหลียง ประมาณห้าปีหลังจากเขาเสียชีวิต นายพลเหลียง เฉิน ปาเสียน ได้ล้มล้างราชวงศ์เหลียงและก่อตั้ง ราชวงศ์เฉินของเขา

## อ้างอิง

* *[[Book of Liang]]*, vol. 56.https://web.archive.org/web/20080206193725/http://ef.cdpa.nsysu.edu.tw/ccw/02/lian6.htm
* *[[History of Southern Dynasties]]*, vol. 80.https://web.archive.org/web/20080210073412/http://ef.cdpa.nsysu.edu.tw/ccw/02/ssh8.htm
* *[[Zizhi Tongjian]]*, vols. 149, 150, 152, 155, 156, 157, 158, 159, 160, 161, 162, 163, 164.